**Nașterea după ce ți-ai băut ultima moarte**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«nimic nu se vibrează în pătrare»

\*Dedicată Criticului Blind\*

se sting luminile în tine nu-ți mai poți afișa în vitrine

coastele goale

carnea s-a transformat în izvoare

ți-ai strâns țipătul într-un albatros digerat de furtună

privirea fără îngeri în ataș

un plus de eternitate în mai puținul

clipei

experiment celest

lamela aurește timpul care ți se topește ușor

din geana duhului

și mâine a fost dimineața când o zână căzută

și-un nimb de zenit

ți-au filtrat sângele

propria foame sită incandescentă

și-a spart dinții în tine

împuținat

cu fiecare eternitate mistuită

din piramida vertebrei numeri alb ecourile vieții

chipurile ce te-au părăsit

gârbovite sub greutatea cuvintelor de fier

reverberează

triste victorii împănate cu lauri de fum

în jurul tău se rostogolesc sfere

energia lor

cu-o octavă mai jos

magnetizează literele și în tăcere

le umple de forme

tu ai pășit fără de tine dincolo de toate umbrele

oglinzile și-au macerat fotogramele

din argintiul iluziei

până și ultimul loc din care te retragi

camera secretă a inimii

a șters polenul de viu din lumină

peste drum de mine

veșnicie blândă hipnotizează

abisul

s-a născut un crist